CELEX: 62015CN0126
Language: ro
Date: 2015-03-12 00:00:00
Title: Cauza C-126/15: Acțiune introdusă la 12 martie 2015 – Comisia Europeană/Republica Portugheză

11.5.2015   
            
            
               RO
            
            
               Jurnalul Oficial al Uniunii Europene
            
            
               C 155/16
            
         Acțiune introdusă la 12 martie 2015 – Comisia Europeană/Republica Portugheză
   (Cauza C-126/15)
   (2015/C 155/18)
   Limba de procedură: portugheza
   
      Părțile
   
   
      Reclamantă: Comisia Europeană (reprezentanți: G. Braga da Cruz și F. Tomat, agenți)
   
      Pârâtă: Republica Portugheză
   
      Concluziile reclamantei
   
   
               —
            
            
               declararea faptului că prin prevederea unei interdicții de comercializare și de vânzare către public, după expirarea perioadei excesiv de scurte prevăzute la articolul 27 din Decretul nr. 1295/2007 al Ministerului Finanțelor și al Administrației Publice, ale pachetelor de țigarete deja taxate și eliberate pentru consum într-un an determinat, Republica Portugheză nu și-a îndeplinit obligațiile care îi revin în temeiul articolelor 7 și 9 primul paragraf și al articolului 39 alineatul (3) din Directiva 2008/118/CE privind regimul general al accizelor (1) și a încălcat principiul proporționalității;
            
         
               —
            
            
               obligarea Republicii Portugheze la plata cheltuielilor de judecată.
            
         
      Motivele și principalele argumente
   
   
               1.
            
            
               
                  
                     Articolele 7 și 9 din Directiva
                  
                  
                     2008/118/CE și principiul proporționalității
                  
               
               
                           —
                        
                        
                           Din articolul 7 din Directiva 2008/118/CE (denumită în continuare „directiva”) rezultă că drepturile de acciză asupra tutunului prelucrat devin exigibile la data eliberării pentru consum, la nivelul în vigoare la acel moment. Articolul 9 din Directiva 2008/118/CE prevede că condițiile de exigibilitate și nivelul accizelor care urmează să fie aplicate sunt cele în vigoare la data la care accizele devin exigibile. După eliberarea pentru consum a produselor în cauză, reglementarea fiscală a Uniunii Europene nu mai conține nicio dispoziție care să acorde statelor membre posibilitatea de a aplica acestor produse, ținând seama de momentul eliberării lor pentru consum, drepturi de acciză suplimentare pe lângă drepturile datorate sau de a limita distribuția acestora pentru motive fiscale.
                        
                     
                           —
                        
                        
                           În Portugalia, în conformitate cu Decretul nr. 1295/2007 al Ministerului Finanțelor și al Administrației Publice (denumit în continuare „decretul”), pachetele de țigarete pe care este aplicat timbrul fiscal corespunzător unui an determinat nu pot fi vândute și comercializate decât până la sfârșitul celei de a treia luni a anului următor celui în care a fost aplicat timbrul, mai precis anul în care au fost eliberate pentru consum. Potrivit decretului și cu titlu tranzitoriu, s-a stabilit că termenul de vânzare expiră la sfârșitul lunii mai 2008 pentru pachetele de țigarete marcate cu timbrul pentru anul 2007 și la sfârșitul lunii aprilie 2009 pentru produsele marcate cu timbrul pentru anul 2008.
                        
                     
                           —
                        
                        
                           Comisia reține astfel că reglementarea portugheză încalcă articolul 7 și articolul 9 primul paragraf din directivă, fără să excludă însă posibilitatea ca această reglementare să fie justificată de motive de interes general.
                        
                     
                           —
                        
                        
                           Cu toate acestea, Comisia consideră că motivele invocate de Portugalia în cursul fazei precontencioase pentru a justifica reglementarea în cauză (prevenirea fraudei și a evaziunii fiscale, protecția sănătății publice, combaterea comerțului ilegal cu tutun și conservarea veniturilor fiscale) nu sunt admisibile, astfel încât este încălcat principiul proporționalității.
                        
                     
         
               2.
            
            
               
                  
                     Articolul 39 alineatul (3) din Directiva 2008/118/CE și principiul proporționalității
                  
               
               
                           —
                        
                        
                           Articolul 39 alineatul (3) din directivă prevede că statele membre se asigură că marcajele fiscale nu creează obstacole în calea liberei circulații a produselor accizabile. Interdicția prevăzută de decret, în temeiul căreia pachetele de țigarete pe care a fost aplicat timbrul corespunzător pentru un an determinat nu pot fi vândute și comercializate decât până la sfârșitul celei de a treia luni a anului următor celui în care a fost aplicat timbrul, creează un astfel de obstacol. Temerea importatorilor că nu se vor putea debarasa de stocurile care nu pot fi vândute dacă rata accizei a fost modificată îi poate descuraja să efectueze achiziții normale, în mod special din alte state membre, și să afecteze astfel schimburile comerciale la un nivel care depășește ceea ce este necesar pentru combaterea, de exemplu, a eliberărilor excesive pentru consum anterior majorării dreptului de acciză.
                        
                     
                           —
                        
                        
                           Prin urmare, Comisia consideră că interdicția de vânzare și de comercializare rezultată din decret generează obstacole în calea liberei circulații a mărfurilor în sensul articolului 39 alineatul (3) din directivă și că depășește ceea ce este necesar pentru prevenirea fraudei, a evaziunii sau a abuzurilor. În consecință, aceasta este totodată contrară articolului 39 alineatul (3) din directivă și principiului proporționalității.
                        
                     
         
      (1)  Directiva 2008/118/CE a Consiliului din 16 decembrie 2008 privind regimul general al accizelor și de abrogare a Directivei 92/12/CEE (JO L 9, p. 12).